Read in English . Il-Kummissarju tas-Saħħa fi ħdan l-Uffiċċju tal-Ombudsman, Charles Messina, kiteb ittra lis-Supretendent għas-Saħħa Pubblika Prof. Charmaine Gauci jħeġġiġha biex jiddaħħlu aktar miżuri peress li s-sitwazzjoni hija waħda rilassata minkejja r-rati allarmanti ta' każijiet tal-coronavirus f'Malta, li huma l-agħar li qatt kienu. Fl-ittra li bagħtilha, huwa qalilha li huwa mħasseb ħafna billi Malta għandha waħda mill-ogħla rati fl-Ewropa, kemm fejn jidħol l-għadd ta' każijiet, kif ukoll fejn jidħlu mwiet bil-Covid-19. Apparti dan, huwa infurmat li nies li kellhom kuntatt ma' persuni bil-virus li m'għandhomx sintomi qegħdin jirrifjutaw li jagħmlu swab test. Dwar il-persuni li qegħdin imutu bil-virus, il-Kummissarju qal li l-Ministeru tas-Saħħa dejjem jgħid li dawn kellhom kundizzjonijiet ulterjuri, iżda huma kienu qegħdin jgħixu minkejja dawn il-kundizzjonijiet. Ilbieraħ Mhux se jkunu mħabbra miżuri ġodda llum "għax il-PM imsiefer" Skontu, imbilli l-Ministeru jagħti r-rakkomandazzjonijiet mhu se jitranġa xejn. Il-Kummissarju tas-Saħħa għalhekk qed jissuġġerixxi li jiġu introdotti xi miżuri ġodda, li jinkludu: Li l-maskri jsiru obbligatorji anke ġewwa, kullimkien ħlief fid-djar, u anke fit-toroq Li jsiru spezzjonijiet għal għarrieda f'ristoranti u jinħarġu l-multi Li l-pulizija jimmultaw lil dawk bla maskra Li l-multi jkunu jridu jitħallsu f'24 siegħa Li x-xogħol mid-dar ikun aktar inkoraġġit Li jerġgħu jinħarġu l-avviżi legali skont il-bżonn, bħalma ġara f'Marzu. Aqra l-ittra sħiħa tal-Kummissarju tas-Saħħa hawn. Niżżel L-akbar għadd ta' każijiet 112-il każ ġdid ta' coronavirus; il-każi attivi jaqbżu l-1,000 .td_uid_3_5f929070abf19_rand.td-a-rec-img{text-align:left}.td_uid_3_5f929070abf19_rand.td-a-rec-img img{margin:0 auto 0 0}